INyuvesi yakwaZulu-Natali

INyuvesi yaKwaZulu-Natali (IsiNgisi:University of KwaZulu-Natal), ngamafuphi (UKZN) iyisikhungo semfundo ephakeme esesifundazweni saKwaZulu-Natali esineziza ezinhlanu. Lesi sikhungo sasungulwa ngonyaka wezi-1910 khona kwaZulu lapho sasaziwa khona ngeUniversity of Natal. Ngonyaka wezi-2004 sasungulwa kabusha emva kokuhlanganiswa kweNyuvesi yaseNatali kanye neNyuvesi yaseDurban-Westville. uMlando Le nyuvesi yasungulwa lapho kuhlanganiswa iNyuvesi yaseNatali kanye neNyuvesi yaseDurban-Westville, ngowezi-2004. Mhla zingamashumi amathathu nanye (31) kuMeyi 2002, uMkhandlu weNyuvesi yaseNatali wakhetha ukunikeza isikhundla sokuba isekela loMphathinyuvesi nesokuba iGunyanhloko leNyuvesi kusonzululwazi wezokwelapha odume umhlaba nowayenguMengameli woMkhandlu woCwaningo lokweLapha – uSolwazi Malegapuru Makgoba, owathatha lesi sikhundla mhla zilunye (1) luSepthemba 2002. Waphathiswa umsebenzi wokuhola iNyuvesi yaseNatali ukuyohlangana neNyuvesi yaseDurban-Westville. Ngokufeza lokho, waba isekela loMphathinyuvesi omthuku weNyuvesi yaseNatali. Wayelandela uSolwazi Brenda Gourley esikhundleni. Emva kokukhonza kafushane esikhundleni sokuba isekela loMphathinyuvesi, ngowezi-2004, wamiswa ngokusemthethweni njengesekela loMphathinyuvesi emva kokuhlanganiswa kwamanyuvesi amabili. Wamiswa mhla zingamashumi amathathu nanhlanu kuSepthemba 2005, njengesekela loMphathinyuvesi weNyuvesi yaKwazulu Natali. USolwazi Makgoba wakhonza amahlandla amabili eminyaka emihkanu ngalunye, futhi wathatha umhlalaphansi ngowezi-2015. Ngenkathi ephethe, keakunezigemegeme eziningi. UMakgoba kuthiwa wadala "izimo zombango" phakathi eNyuvesi, nezaphumela ekufudukeni kwezingqandavu zesigaba esiphezulu. Walandela iNgcithabuchopho uAlbert van Jaarsveld. Uhlaka leziFundo Le Nyuvesi yakhiwe amakolishi amane nawo ngokwawo akhiwe yizikole eziningana ngaphansi kwawo. Ezimweni eziningi, lezi zikole zihlakazeke ezakhiweni ezihlukene zenyivesi. Ngokwesibonelo, Umchazatho utholakala ezakhiweni ezise-Pietermaritzburg nase -Westville. Ikolishi lezoLimo, umNgcikisho neNzululwazi Isikole sezomNgcikisho(kuzo zonke izakhiwo) Isikole sezoLimo, uMhlaba neNzululwazi yeMvelo Isikole soMchazatho noMchazandalo Isikole seNzululwazi yeMpilo Isikole soMchazazibalo, Izibalomininingo kanye neNzululwazi yesiCikizi Ikolishi leNzululwazi yezeMpilo Isikole sezokwelapha Clinical Medicine Isikole seziNgqalaba zokwelapha neNzululwazi yokwelapha Isikole seNzululwazi yezeMpilo ISikole sobuHlengikazi nezeMpilo ezisobala Ikolishi lezoLuntu Isikole sezeNkolo, iNjulalwazi, nezaNguna Isikole sezoBuciko Isikole seNzululwazi yezeNhlalo Isikole seNzululwazi yezoLuntu esetshenziswayo Isikole sezeMfundo Ikolishi lezoMthetho nezifundo zokuPhatha Isikole somHwebo nobuHoli sabaQoqodile Isikole sezoMdando, ezeMnotho nezeziMali Isikole soMthetho Isikole sokuPhatha, ubuChwephese bokwaziswa, nezokuBusa Isikhungu esakhiwe ngokubambisana neSikhungu sezeMpilo sikaHoward Hughes yisona esiyisikhungu seSifo Sofuba nesaNdulela Ngculzi KwaZulu Natali K-RITH futhi savulwa ngowezi-2012. Sisesakhiweni sesikole sezokwelapha sikaNelson Mandela. Amaphatho